Lucian Harșovschi a verificat în teren lucrările demarate de municipalitate în cartierul Burdujeni, în Cuza Vodă III.
"Strada Grigore Antipa va fi modernizată și reabilitată în totalitate.
Un nou covor asfaltic, refacem accesul la scările de bloc, trotuarele, construim parcări de reședință și curățăm spațiul verde de improvizațiile nedorite", a precizat viceprimarul Sucevei.
Acesta a cerut îndepărtarea unor construcții neautorizate care ocupau domeniul public și înlocuirea băncilor vechi din fața scărilor de bloc cu altele noi, dar și verificarea spațiilor de joacă și remedierea problemelor apărute.
„În urma discuțiilor cu asociațiile de proprietari și oamenii din zonă, va rezulta o modernizare așa cum trebuie. Nu ne oprim aici. Continuăm!”, a concluzionat Lucian Harșovschi, viceprimar al municipiului Suceava.